মেরিলেবোন ক্রিকেট ক্লাব
মেরিলেবোন ক্রিকেট ক্লাব (এমসিসি) টমাস লর্ড কর্তৃক ১৭৮৭ সালে প্রতিষ্ঠিত লন্ডনভিত্তিক ক্রিকেট ক্লাব। এ ক্লাবটি বিশ্বের সর্বাপেক্ষা গুরুত্বপূর্ণ ক্রিকেট ক্লাবরূপে পরিচিত ও বিশ্বের সর্বাপেক্ষা বিশাল ক্রিকেট ব্র্যান্ড। ক্রিকেটের ইতিহাসে এ ক্লাবের ভূমিকা অপরিসীম। প্রতিষ্ঠালগ্ন থেকেই এ ক্লাবটি সর্বাপেক্ষা সক্রিয় ও জনপ্রিয় ক্রিকেট ক্লাবের মর্যাদা পেয়ে আসছে। ক্রিকেটের স্বর্গভূমি নামে পরিচিত লর্ড’স ক্রিকেট গ্রাউন্ডের স্বত্ত্বাধিকারীর ভূমিকায় রয়েছে এমসিসি। এখানে ক্লাবের সদর দফতর অবস্থিত।
মারে বিসেট
১৮ এপ্রিল, ১৮৯৫ তারিখে ওয়েস্টার্ন প্রভিন্সের সদস্যরূপে প্রথম-শ্রেণীর ক্রিকেটে অভিষেক ঘটে তাঁর। ডারবানে প্রতিপক্ষ ট্রান্সভালের বিপক্ষে অনুষ্ঠিত ঐ খেলায় তিনি ০ ও অপরাজিত পাঁচ রান তুলতে পেরেছিলেন। দূর্বল ক্রীড়াশৈলী প্রদর্শন স্বত্ত্বেও মারে বিসেট ওয়েস্টার্ন প্রভিন্স দলের নিয়মিত সদস্যের মর্যাদা পেয়েছিলেন। ১৮৯৭ সালে একই দলের বিপক্ষে অপরাজিত ১২৪ রান তুলেছিলেন। ঐ বছরের কারি কাপের চূড়ান্ত খেলায় ওয়েস্টার্ন প্রভিন্স দলের অধিনায়ক হিসেবে মনোনীত করা হয় তাঁকে। খেলায় তিনি ৫ ও অপরাজিত ৬৩ রান তুলেন।